Radio-vrou vertel in boek: 'Trok ry my in my m**r' | Netwerk24
Dag 3: Broekskeur vir Chad
GOU SPRING - Skryf in vir Blitsbrein Junior!
HOOR HIER SLIMKOPPE - Blitsbrein Junior, Netwerk24 se algemenekennis-kompetisie vir skoliere, is terug! Skryf nou in en wen groot!
Vlieërfees vanjaar ook virtueel gevier
Die Kaapstadse Internasionale Vlieërfees, wat vanjaar van 2 tot 31 Oktober gehou word, gaan nie net in die Moederstad gevier word nie, maar vlieërliefhebbers van oor die wêreld heen kan virtueel deelneem.
El-Mia is die Julie-wenner
El-Mia Momberg van Lydenburg is die Julie-wenner van Beeld se Baba van die Jaar-kompetisie.
Radio-vrou vertel in boek: 'Trok ry my in my m**r'
Deur Jody Nel 24 November 2015 05:41
" 'n Vragmotor het 'n rooi verkeerslig geskip en my basies in my m**r in gery."
Met dié woorde het Irene Fischer (32), 'n voormalige omroeper by die radiostasie OFM, vertel hoe haar lewe ses jaar gelede onherroeplik verander het toe sy ernstige breinskade in 'n motorongeluk opgedoen het.
Sy was omstreeks 05:40 op 22 Oktober 2009 op pad na die ateljee om die verkeersnuus te lees toe die vragmotor, wat 25 ton meel vervoer het, in haar motor vasgery het.
Fischer was ses maande in die hospitaal en nog drie maande in 'n rehabilitasiesentrum waar sy onder meer weer moes leer loop.
Die ongeluk het haar 'n hemipleeg gelaat. Die linkerkant van haar gesig en die regterkant van haar lyf is verlam of verswak.
"Die regterkant van my lyf het darem weer ontdooi. Dit gebeur nie altyd nie," het sy gesê.
Sy het Vrydag op 'n partytjie vir Suzanne Leyden, die Johannesburgse onderwyseres wat 'n jaar gelede deur 'n bakkie gesleep is, gesê die gewig van die vragmotor en sy vrag was die ekwivalent van 'n stormloop van vier olifante.
Hoewel sy permanente breinskade opgedoen het, skort niks met haar denke nie en het sy haar humorsin behou.
Fischer, wat deesdae 'n motiveringspreker is, het pas 'n boek, Ek is nog hier, uitgereik. Dit gaan oor die ongeluk, haar lang pad na herstel en haar lewe nou.
"Ek is meer vervuld. Ek is nie bly oor die ongeluk nie, maar bly oor my keuse om te veg.
"As iemand my 'n lewens-remote gee, sal ek nie my lewe rewind nie."
Haar lewensdoel is nou om mense oor traumatiese breinbeserings op te voed.
"Omdat ek moeisaam praat, dink mense ek is dom.
"They talk down to me," het sy gesê.
Volgens haar weet mense in die algemeen min oor breinbeserings en is daar 'n "vieslike stigma" verbonde daaraan.